Koordinatoj: 50° 33′ 38″ N 15° 12′ 16″ O﻿ / ﻿50.56056 °N, 15.20444 °O﻿ / 50.56056; 15.20444 (mapo)

**Sedmihorky** (germane *Wartenberg*) estas vilaĝo en Ĉeĥio, parto de municipo Karlovice. Ĝi troviĝas proksimume 0,5 km okcidente de Karlovice. Kondukas tra ĉi tie ŝoseo I/35. Estas ĉi tie registritaj 58 adresoj. En la jaro 2021 ĉi tie daŭre vivis 194 loĝantoj. Devene la hodiaŭa Sedmihorky nomiĝis **Nová Ves**. En la jaro 1966 estis permesita laŭ postulo ŝanĝo de la nomo Nová Ves al Sedmihorky.

Sedmihorky situas en katastra teritorio **Karlovice** kun areo 10,21 km².

Lázně Sedmihorky
----------------

Lázně Sedmihorky
Monumento de A. V. Šlechta en Lázně Sedmihorky
La 1-a de julio 1966 Sedmihorky estis alinomita (te. la devena loko kaj kelke da konstruaĵoj de banloko Sedmihorky) al **Lázně Sedmihorky**.

### Historio de la banloko

Oriente de la devena Sedmihorky fondis turnova kuracisto Antonín Vincenc Šlechta en la jaroj 1839-1841 akvokuracan banlokon. Ĝi akiris la nomon laŭ minerala fonto "Sedmihorka", konata ekde la jaro 1702. Oni kuracis laŭ kuuracista preskribo per malvarma akvo, restado en freŝa aero, korpa ekzercado kaj dieto. Veturis ĉi tien signifaj personecoj, kiel ekz. Jan Neruda, Eliška Krásnohorská, Otilie Sklenářová-Malá, Gustav Pfleger Moravský, Jindřich Mošna aŭ František Karel Kolár, sed ankaŭ germane parolantaj gastoj.

Post morto de d-ro Šlechta en la jaro 1886 sla celigo de la areo iom post iom ŝanĝiĝis; oni praktikis ekz. kuracado per torfo. En la jaro 1914, post foriro de lasta loka kuuracisto en armeon, la banloko ŝanĝiĝis en klimatajn kaj la konstruaĵoj estis uzataj por loĝigo de someraj gastoj. En la jaro 1945 ĝi estis kiel konsisto de senjorujo Hrubá Skála naciigitaj laŭ dekretoj de Beneš kaj ŝanĝita en resanigejon de RSM, post la revolucio ŝanĝita en komercan kompanion. En la pasinteco (jaro 2010) la restaŭrigitaj kaj konservitaj banlokaj domoj (Kasteleto, Fontejo) servis kiel hotelo kaj kongresa centrejo.

Nuntempe ĉiuj konstruaĵoj kaj objektoj de la banloko estas fermitaj.

### Alveno

Lázně Sedmihorky estas alirebla sur ŝoseo III/03521 kondukanta el ĉefa ŝoseo I/35 Jičín – Turnov, kiun borderas aleo de memorigaj arboj. Okcidente de la ŝoseo situas ŝatata Aŭtokampadejo Sedmihorky.

Lázně Sedmihorky estas komenco kaj celo de instrupado Hruboskalsko. Verde markita turisma vojo kondukas al kastelo Hrubá skála, tra la banloko kondukas blue markita longdistanca vojo Železný Brod - Kozákov - Kacanovy - Vysoké Kolo.

Loĝantaro
---------

Evoluo de nombro de loĝantojLa datoj devenas el datumbazo de Vikidatumoj  

| Jaro | Loĝantoj |
| --- | --- |
| 1869 | 240 |
| 1880 | 261 |
| 1890 | 272 |
| 1900 | 234 |
| 1910 | 233 |
| 1921 | 238 |

| Jaro | Loĝantoj |
| --- | --- |
| 1930 | 341 |
| 1950 | 280 |
| 1961 | 180 |
| 1970 | 174 |
| 1980 | 181 |
| 1991 | 162 |

| Jaro | Loĝantoj |
| --- | --- |
| 2001 | 143 |
| 2011 | 134 |
| 2021 | 194 |

Memorindaĵoj en ĉirkaŭaĵo
-------------------------

* Naturrezervejo Hruboskalsko
* Naturrezervejo Bažantník
* Restaĵoj de burgo Čertova ruka
* Aleo Sedmihorky
* Arboreto Bukovina

Pluaj fotoj
-----------

* Lázně Sedmihorky, vido de kolonado (2013)Lázně Sedmihorky, vido de kolonado (2013)
* Fervoja haltejo Karlovice-SedmihorkyFervoja haltejo Karlovice-Sedmihorky

Referencoj
----------

1. 1 2   Hotel Lázně Sedmihorky - historie. Arkivita el la originalo je 2010-09-14. Alirita 2010-09-24.
2. ↑  Vodoléčebné lázně Sedmihorky - kronika obce Karlovic
3. ↑  Hotelo Lázně Sedmihorky

|  |  |  |
| --- | --- | --- |
| 

| v • d • rPartoj de municipo Karlovice (5) |
| --- |
| Karlovice ~ Radvánovice ~ Roudný ~ Sedmihorky ~ Svatoňovice ~ cetera: Přáslavice |

 |